《去年微之国史读易彻章梦谒晦翁相与从容话言今年读周官再用前韵录以垂教正谨依韵酬谢 其一》
宋代·度正

伊人寤寐自求之，钻仰应无咫尺违。试看后来身愿学，便如当日自归依。

及门定许偕行止，下笔何由谬是非。好把遗编还指示，也教都识大音希。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。